Nuri Şahin

Nuri Şahin (født 1988) er en tysk-født tyrkisk tidligere fotballspiller som tidligere var hovedtrener for Borussia Dortmund.

Han signerte for den spanske hovedstadsklubben 9. mai 2011 etter at Borussia Dortmund og  ble enig om en seksårskontrakt med en verdi på ca. 10 millioner euro. Şahin ble kåret til årets spiller i Bundesliga for 2010/2011-sesongen. 25. august 2012 ble han lånt ut på sesonglangt lån fra Real Madrid til den engelske klubben .

 Karriere 
 Borussia Dortmund 
Den 6. august 2005, i en alder av 16 år og 334 dager, satt Şahin rekorden som den yngste spilleren i Bundesliga noensinne. 21. november 2020 tok Youssoufa Moukoko over rekorden som yngste i Bundesligaen.Youssoufa Moukoko, Gio Reyna and the top 10 youngest players in Bundesliga history

Den 25. november samme år, satte Şahin rekorden som yngste spiller som til da har scoret i Bundesliga, da han skåret mot Nürnberg.  6. juni 2020 tok Florian Wirtz over rekorden som yngste målscorer i Bundesligaen.Florian Wirtz becomes youngest goalscorer in Bundesliga history at 17 years and 34 days.

Den 5. juli 2007 gikk Şahin på utlån til Feyenoord i Eredivisie på en ettårsavtale, der han traff igjen Bert van Marwijk, sin tidligere trener fra Borussia Dortmund .

Şahin returnerte til Dortmund, der han spilte en viktig rolle i 2009–10-sesongen, startet i 33 av 34 kamper for laget. Han avsluttet sesongen med fire mål og åtte målgivende .

Şahin vant Bundesliga tittelen med Dortmund i 2010–11-sesongen . Etter en sterk sesong, der han skåret syv mål og hadde åtte målgivende, ble Şahin kåret til beste spiller i Bundesliga for 2011 .

 Real Madrid 
Den 9. mai 2011, etter uker med spekulasjoner, ble det annonsert at Şahin kom til å forlate klubben til fordel for Real Madrid. Overgangsummen var på rundt 10 millioner euro, i tillegg til en utkjøpsklausul. Şahin har uttalt at hovedgrunnen til at han valgte Real Madrid, var på grunn av José Mourinho og at han gjerne ville spille for en storklubb . Han signerte en seksårskontrakt med «Los Blancos» .

Han fikk sin debut i La Liga i en 7-1 seier over Osasuna  på Santiago Bernabéu stadion den 6. november 2011  da han var på sidelinjen på grunn av skader siden august samme år. Den 20. desember 2011 skåret han sitt første mål for klubben, da de slo SD Ponferradina 5–1 i Copa del Rey. Den 27. mars 2012, startet han kampen mot APOEL i Kvartfinalen i Mesterligaen 2011/2012, der han opptreden ble rost etterpå av Mourinho og ulike media. Real vant kampen 3-0.

 Liverpool (lån) 
Den 25. august 2012, gikk Real Madrid med på å låne ut Şahin til Liverpool på et sesong langt lån, der han fikk trøye nr 4  . Den 2. september 2012, debuterte han for «the Reds» i 2-0 tapet hjemme mot Arsenal i Premier League, da han spilte 65 minutter før han ble byttet med Shelvey  . 26. september skåret han sitt først og andre mål for klubben i 3. rundekampen av ligacupen mot West Bromwich Albion som endte med 2–1 seier  . Han skåret sitt første mål i Premier League tre dager senere i en 5–2 seier over Norwich City  .
I begynnelsen av januar 2013 dukket det opp rykter om Şahins tid i Liverpool nærmet seg slutten, og at klubben ønsket å avslutte låneavtalen    . Şahin endte oppholdet i Liverpool med totalt 12 kamper, derav 7 i Premier League.

 Borussia Dortmund (lån) 
Den 11. januar 2013 signerte Dortmund Şahin på en 18 måenders låneavtale fra La Liga-klubben, og Şahins opphold på Merseyside var dermed avsluttet.   Ifølge tyske kilder gikk Şahin ned 2 millioner euro per sesong i lønn for å skrive under for Bundesligaklubben.   Şahin selv uttalte at «Jeg er henrykt over å være hjemme igjen».

 Borussia Dortmund 
Den 10. april 2014 aktiverte Borussia Dortmund en klausul i kontrakten som gjorde at han fikk en permanent overgang til klubben. 

 Landslagsspill 
Şahin har representert Tyrkia på U16, U17, U19 og U21 landslagene. Şahin vant bronseballen i U17 VM i Peru i 2005 etter et vellykket arrangement hvor Tyrkia kom på 4.-plass. Şahin tok også rekorden som tidenes yngste spiller som har scoret for det tyrkiske landslaget, ironisk nok skåret han dette målet mot nettopp Tyskland.

Han ble tatt ut i s EM-tropp til EM i Frankrike 2016.Her er alle EM-troppene

Den 2. november 2017 ga han seg på det tyrkiske landslaget. Han fikk 52 landskamper og scoret 2 mål.NURİ ŞAHİN tff.org

 Personlig liv 
Nuri er gift med Tuğba Şahin. I september 2011, fikk paret en sønn, Ömer, mens de bodde i Madrid. 

Şahin kan fem ulike språk: tyrkisk, tysk, engelsk, hollandsk og spansk. 

 Meritter  

 Vinner UEFA European Under-17 Football Championship: 2005

Feyenoord
 KNVB-cupen 2007–08

Borussia Dortmund
 Bundesliga 2010–2011

Real Madrid
 La Liga 2011–2012

Personlige utmerkelser
 FIFA U-17 World Championship Bronze Ball: 2005
 FIFA U-17 World Championship Silver Shoe: 2005
 Årets spiller Bundesliga: 2010–11
 ESM Team of the Year: 2010–11

 Se også 
 Statistikk om Liverpool FC.

 Referanser 

 Eksterne lenker 


  Liverpool F.C. profile
  Liverpool.no profil

Kategori:Tyrkiske fotballspillere
Kategori:Tyrkiske fotballtrenere
Kategori:Spillere i Fotball-EM 2016
Kategori:Fotballspillere for BV Borussia 09 Dortmund
Kategori:Fotballspillere for Feyenoord Rotterdam
Kategori:Fotballspillere for Real Madrid CF
Kategori:Fotballspillere for Liverpool FC
Kategori:Fotballspillere for SV Werder Bremen 1899
Kategori:Fotballspillere for Antalyaspor
Kategori:Fotballtrenere for Antalyaspor
Kategori:Fotballtrenere for BV Borussia 09 Dortmund
Kategori:Personer fra Lüdenscheid